CELEX: 32018D0106(01)
Language: el
Date: 2018-01-05 00:00:00
Title: Εκτελεστική απόφαση της Επιτροπής, της 5ης Ιανουαρίου 2018, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου — Haut-Montravel (ΠΟΠ)

6.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/7
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Ιανουαρίου 2018
   σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
   Haut-Montravel (ΠΟΠ)
   (2018/C 4/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Η Γαλλία υπέβαλε αίτηση τροποποίησης των προδιαγραφών της ονομασίας «Haut-Montravel» σύμφωνα με το άρθρο 105 του κανονισμού (ΕΕ) αριθ. 1308/2013.
            
         
               (2)
            
            
               Η Επιτροπή εξέτασε την εν λόγω αίτηση και διαπίστωσε ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του κανονισμού (ΕΕ) αριθ. 1308/2013.
            
         
               (3)
            
            
               Ως εκ τούτου, για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης η αίτηση τροποποίησης των προδιαγραφών προϊόντος που αφορούν την ονομασία «Haut-Montravel»,
            
         ΑΠΟΦΑΣΙΖΕΙ:
   Άρθρο μόνο
   Η αίτηση τροποποίησης των προδιαγραφών προϊόντος για την ονομασία «Haut-Montravel» (ΠΟΠ) σύμφωνα με το άρθρο 105 του κανονισμού (ΕΕ) αριθ. 1308/2013 εμφαίνεται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, το δικαίωμα υποβολής ένστασης κατά της τροποποίησης των προδιαγραφών του προϊόντος η οποία αναφέρεται στο πρώτο εδάφιο του παρόντος άρθρου ισχύει επί χρονικό διάστημα δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 5 Ιανουαρίου 2018.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      «HAUT-MONTRAVEL»
      
         PDO-FR-A0152-AM01
      
      
         Ημερομηνία υποβολής της αίτησης: 15 Σεπτεμβρίου 2014
      
      ΑΙΤΗΣΗ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ
      1.   Κανόνες που διέπουν την τροποποίηση
      
      Άρθρο 105 του κανονισμού (ΕΕ) αριθ. 1308/2013 — μη ήσσονος σημασίας τροποποίηση
      2.   Περιγραφή και αιτιολόγηση της τροποποίησης
      
      2.1.   Γεωγραφική περιοχή παραγωγής
      
      Η γεωγραφική περιοχή παραγωγής που περιγράφεται στο κεφάλαιο 1 ενότητα IV των προδιαγραφών επεκτείνεται ώστε να συμπεριληφθεί σ’ αυτήν το έδαφος 8 κοινοτήτων: Bonneville-et-Saint-Avit-de-Fumadières, Lamothe-Montravel, Montcaret, Montazeau, Montpeyroux, Saint-Méard-de-Gurçon, Saint-Michel-de-Montaigne και Saint-Vivien. Οι εν λόγω κοινότητες, που επίσης βρίσκονται εντός της περιοχής παραγωγής της ΠΟΠ «Côtes de Montravel», παρουσιάζουν εδαφοκλιματικά χαρακτηριστικά πανομοιότυπα με εκείνα της αρχικά οριοθετημένης περιοχής παραγωγής της ΠΟΠ «Haut-Montravel» και παρόμοια ποικιλιακή σύνθεση των αμπελώνων. Η τροποποίηση αυτή είναι αλληλένδετη με τη βαθμιαία μεταβολή των συνθηκών παραγωγής και έχει σκοπό να επιβεβαιωθεί ο χαρακτήρας επιδόρπιου οίνου των λευκών οίνων ΠΟΠ «Haut-Montravel».
      Οι τροποποιήσεις αυτές συμβαδίζουν με εκείνες των προδιαγραφών της ΠΟΠ «Côtes de Montravel». Στο εξής, οι περιοχές παραγωγής των δύο αυτών ΠΟΠ ταυτίζονται, ενώ τα προϊόντα διαφοροποιούνται: οι οίνοι της ΠΟΠ «Côtes de Montravel» είναι λευκοί οίνοι ημίγλυκοι. Επομένως, δεν συγχέονται τα προσφερόμενα προϊόντα.
      Δεδομένου ότι οι κοινότητες που προστίθενται στη γεωγραφική περιοχή ανήκαν προηγουμένως στην άμεσα γειτνιάζουσα περιοχή, αυτή τροποποιείται αναλόγως ώστε να μην περιλαμβάνει πλέον τις εν λόγω κοινότητες (κεφάλαιο 1 ενότητα IV σημείο 3 των προδιαγραφών).
      Στο κεφάλαιο 1 ενότητα IV σημείο 2 προστίθεται η ημερομηνία έγκρισης από την εθνική αρχή που είναι αρμόδια για την τροποποίηση της οριοθετημένης περιοχής των αμπελοτεμαχίων εντός της νέας γεωγραφικής περιοχής παραγωγής. Η συγκεκριμένη τροποποίηση δεν επηρεάζει το ενιαίο έγγραφο.
      2.2.   Δεσμός με τον τόπο καταγωγής
      
      Ο δεσμός με τον τόπο καταγωγής που περιγράφεται στο σημείο X των προδιαγραφών τροποποιείται σε συνδυασμό με τις αντίστοιχες τροποποιήσεις των προδιαγραφών.
      Η συνοπτική περιγραφή του δεσμού, στο σημείο 7 του ενιαίου εγγράφου, αναθεωρήθηκε αναλόγως, και με βάση τον μέγιστο αριθμό χαρακτήρων που επιβάλλει το λογισμικό e-Αmbrosia.
      2.3.   Τροποποιήσεις στη διατύπωση
      
      
                  —
               
               
                  Στο κεφάλαιο 1 ενότητα VI σημείο 1 στοιχείο β), οι λέξεις «οφθαλμοί» αντικαθίστανται από τη λέξη «καρποφόροι οφθαλμοί»: πρόκειται για βελτίωση της διατύπωσης, που δεν μεταβάλλει το νόημα του αρχικού κειμένου.
                  Το ενιαίο έγγραφο τροποποιείται ως εξής: οι λέξεις «10 οφθαλμοί» αντικαθίστανται από τις λέξεις «10 καρποφόροι οφθαλμοί».
               
            
                  —
               
               
                  Στο κεφάλαιο 1 ενότητα XI σχετικά με τα μεταβατικά μέτρα, το σημείο 2 «Αναλυτικά πρότυπα-Ολικός κατ’ όγκον αλκοολικός τίτλος» απαλείφεται, δεδομένου ότι η διάταξη αυτή ίσχυε μόνον έως και τη συγκομιδή του 2011.
               
            Πρόκειται για επικαιροποίηση της διατύπωσης που δεν επηρεάζει το ενιαίο έγγραφο.
      2.4.   Αποδόσεις
      
      
                  —
               
               
                  Στο κεφάλαιο 1 ενότητα VIII σημείο 1 των προδιαγραφών, οι διατάξεις σχετικά με τις αποδόσεις τροποποιούνται: η απόδοση μειώνεται από τα 50 hl/ha στα 25 hl/ha και η οριακή απόδοση μειώνεται επίσης από τα 60 hl/ha στα 30 hl/ha.
                  Το σημείο 5 στοιχείο β) του ενιαίου εγγράφου τροποποιείται αναλόγως.
               
            
                  —
               
               
                  Στο κεφάλαιο 1 ενότητα VI σημείο 1 στοιχείο δ), το μέγιστο μέσο φορτίο ανά αμπελοτεμάχιο τροποποιείται και μειώνεται από 8 000 kg/ha σε 7 000 kg/ha, σε συμφωνία με την τροποποίηση των αποδόσεων.
                  Η συγκεκριμένη τροποποίηση δεν επηρεάζει το ενιαίο έγγραφο.
               
            
                  —
               
               
                  Προστίθεται ένα σημείο 4 στην ενότητα VIII των προδιαγραφών, το οποίο προβλέπει ότι τόσο η ελεγχόμενη ονομασία προέλευσης «Haut-Montravel» όσο και η ελεγχόμενη ονομασία προέλευσης «Côtes de Montravel» μπορούν να χρησιμοποιηθούν για προϊόντα παραγόμενα στην ίδια έκταση αμπελώνα.
                  Στην περίπτωση αυτή, η ποσότητα που δηλώνεται για την ελεγχόμενη ονομασία προέλευσης «Côtes de Montravel» δεν πρέπει να υπερβαίνει τη διαφορά μεταξύ της επιτρεπόμενης ετήσιας απόδοσης για την ελεγχόμενη ονομασία προέλευσης «Côtes de Montravel» και της ποσότητας που δηλώνεται για την ελεγχόμενη ονομασία προέλευσης «Haut-Montravel», στην οποία εφαρμόζεται ένας συντελεστής Κ. Ο εν λόγω συντελεστής K ισούται με το πηλίκο της επιτρεπόμενης ετήσιας απόδοσης για την ελεγχόμενη ονομασία προέλευσης «Côtes de Montravel» διά της επιτρεπόμενης ετήσιας απόδοσης για την ελεγχόμενη ονομασία προέλευσης «Haut-Montravel».
                  Η συγκεκριμένη τροποποίηση δεν επηρεάζει το ενιαίο έγγραφο.
               
            Οι τροποποιήσεις των συνθηκών παραγωγής έχουν ως στόχο τον καλύτερο προσδιορισμό του οίνου «Haut-Montravel» ως γλυκού, επιδόρπιου οίνου, παραγόμενου από σταφύλια που συγκομίζονται χειρωνακτικά με διαδοχικούς επιλεκτικούς τρύγους υπερώριμων σταφυλιών.
      2.5.   Βαθμός ωρίμασης των σταφυλιών και αναλυτικά πρότυπα
      
      
                  —
               
               
                  Στο κεφάλαιο 1 ενότητα VII σημείο 1 των προδιαγραφών, οι διατάξεις σχετικά με τη συγκομιδή τροποποιούνται ώστε να καταστεί σαφές ότι τα σταφύλια συλλέγονται στο στάδιο της υπερωρίμασης είτε με την επίδραση ευγενούς σήψης ή χωρίς αυτήν,
               
            
                  —
               
               
                  Προστίθεται επίσης ότι τα σταφύλια συγκομίζονται χειρωνακτικά στο πλαίσιο διαδοχικών επιλεκτικών τρύγων.
               
            
                  —
               
               
                  Στο κεφάλαιο 1 ενότητα VII σημείο 2 των προδιαγραφών, οι διατάξεις σχετικά με τον βαθμό ωρίμασης των σταφυλιών αναθεωρούνται προς τα άνω: η περιεκτικότητα των σταφυλιών σε σάκχαρο, ο ελάχιστος κατ’ όγκον φυσικός αλκοολικός τίτλος και ο ελάχιστος κατ’ όγκον αποκτημένος αλκοολικός τίτλος αυξάνονται, αντιστοίχως, από 198 g/l σε 255 g/l, από 12,5 % σε 17 % και από 10,5 % σε 12 %.
               
            
                  —
               
               
                  Το σημείο 3 του ενιαίου εγγράφου τροποποιείται όσον αφορά τον ελάχιστο αποκτημένο αλκοολικό τίτλο και τον ελάχιστο φυσικό αλκοολικό τίτλο.
               
            
                  —
               
               
                  Στο κεφάλαιο 1 ενότητα ΙΧ στοιχείο β) σχετικά με τα αναλυτικά πρότυπα, η περιεκτικότητα σε ζυμώσιμα σάκχαρα αυξάνεται σε 85 γραμμάρια ανά λίτρο (αντί 25 - 51 g/l).
               
            
                  —
               
               
                  Προστίθεται επίσης ότι οι οίνοι παρουσιάζουν, κατά παρέκκλιση, πριν από τη συσκευασία (μη εμφιαλωμένοι οίνοι), περιεκτικότητα σε πτητική οξύτητα που καθορίζεται με κοινή απόφαση του υπουργού Προστασίας των Καταναλωτών και του υπουργού Γεωργίας.
               
            Οι τροποποιήσεις των συνθηκών παραγωγής έχουν ως στόχο τον καλύτερο προσδιορισμό του οίνου «Haut-Montravel» ως γλυκού, επιδόρπιου οίνου, παραγόμενου από σταφύλια που συγκομίζονται χειρωνακτικά με διαδοχικούς επιλεκτικούς τρύγους υπερώριμων σταφυλιών.
      2.6.   Ποικιλίες οιναμπέλων και ποικιλιακή σύνθεση του αμπελώνα
      
      
                  —
               
               
                  Στο κεφάλαιο 1 ενότητα V σημείο 2 σχετικά με τους κανόνες που αφορούν την αναλογία των διαφόρων ποικιλιών οιναμπέλων που συνθέτουν τον αμπελώνα, προστίθεται η φράση: «η αναλογία της ποικιλίας Sémillon B είναι τουλάχιστον 50 % των καλλιεργουμένων ποικιλιών οιναμπέλων». Η ποικιλία αυτή, που είναι και η επικρατέστερη στην περιοχή παραγωγής, παρουσιάζει μεγάλες ικανότητες υπερωρίμασης χάρη στο ωκεάνιο κλίμα της περιοχής παραγωγής.
                  Η συγκεκριμένη τροποποίηση δεν επηρεάζει το ενιαίο έγγραφο.
               
            
                  —
               
               
                  Στο κεφάλαιο 1 ενότητα IX σημείο 1 στοιχείο α), οι διατάξεις σχετικά με την ποικιλιακή σύνθεση του αμπελώνα αναθεωρούνται, προκειμένου να διευκρινιστεί ότι η ελάχιστη αναλογία της ποικιλίας Sémillon Β είναι τουλάχιστον 50 %.
                  Η συγκεκριμένη τροποποίηση δεν επηρεάζει το ενιαίο έγγραφο.
               
            Οι συγκεκριμένες τροποποιήσεις έχουν ως στόχο τον χαρακτηρισμό των οίνων ΠΟΠ «Haut-Montravel» και την επιβεβαίωση του χαρακτήρα επιδόρπιου οίνου του συγκεκριμένου προϊόντος.
      2.7.   Οινολογικές πρακτικές
      
      Στο κεφάλαιο 1 ενότητα IX σημείο 1 στοιχείο γ) σχετικά με τις οινολογικές πρακτικές, απαγορεύεται πλέον ο εμπλουτισμός των οίνων για τους οίνους ΠΟΠ «Haut-Montravel».
      Το σημείο 4 «οινοποιητικές πρακτικές» του ενιαίου εγγράφου τροποποιείται αναλόγως.
      2.8.   Διάθεση των οίνων στην αγορά με προορισμό τον καταναλωτή
      
      Στο κεφάλαιο 1 ενότητα IX σημείο 4 των προδιαγραφών προστίθεται συγκεκριμένη διάρκεια ωρίμασης (παράταση της περιόδου ωρίμασης), καθώς οι οίνοι διατίθενται στην αγορά με προορισμό τον καταναλωτή από την 1η Σεπτεμβρίου του έτους που έπεται εκείνου της συγκομιδής.
      Οι τροποποιήσεις των συνθηκών παραγωγής έχουν ως στόχο τον καλύτερο προσδιορισμό του οίνου «Haut-Montravel» ως γλυκού, επιδόρπιου οίνου, παραγόμενου από σταφύλια που συγκομίζονται χειρωνακτικά με διαδοχικούς επιλεκτικούς τρύγους υπερώριμων σταφυλιών.
      Η συγκεκριμένη τροποποίηση δεν επηρεάζει το ενιαίο έγγραφο.
      2.9.   Έλεγχος
      
      Περιγραφή και αιτιολόγηση
      Το κεφάλαιο II ενότητα I των προδιαγραφών σχετικά με τις υποχρεώσεις υποβολής δήλωσης τροποποιείται.
      Η ημερομηνία υποβολής της δήλωσης παραίτησης από το δικαίωμα παραγωγής τροποποιείται, με σκοπό τον καθορισμό της πριν από την έναρξη του τρύγου.
      Η δήλωση αναίρεσης καταργείται.
      Το κεφάλαιο II ενότητα II των προδιαγραφών που αφορά την τήρηση μητρώων τροποποιείται με σκοπό την προσθήκη υποχρέωσης τήρησης βιβλίου στο οποίο θα καταγράφονται ημερησίως τα κτηματολογικά στοιχεία των συγκομιζόμενων αμπελοτεμαχίων, η ημερομηνία, η συγκομιζόμενη ποσότητα και η περιεκτικότητα των παρτίδων σε σάκχαρα.
      Ο πίνακας των κυριότερων σημείων προς έλεγχο που παρατίθεται στο κεφάλαιο III ενότητα Ι των προδιαγραφών συμπληρώνεται με την προσθήκη ενός σημείου ελέγχου το οποίο αφορά τη χειρωνακτική συγκομιδή με διαδοχικούς επιλεκτικούς τρύγους.
      Οι εν λόγω τροποποιήσεις, που αφορούν την αναθεώρηση των προδιαγραφών, δεν επηρεάζουν το ενιαίο έγγραφο.
      ΕΝΙΑΙΟ ΕΓΓΡΑΦΟ
      1.   Ονομασία(-ες)
      
      Haut-Montravel
      2.   Τύπος γεωγραφικής ένδειξης
      
      ΠΟΠ – Προστατευόμενη Ονομασία Προέλευσης
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            4.   Περιγραφή του/των οίνου/-ων
      
      Πρόκειται για λευκούς οίνους, λεπτούς και ευχάριστους, πολύ συμπυκνωμένους. Ο «γλυκός» τους χαρακτήρας εκδηλώνεται όταν τα σταφύλια έχουν υποστεί «ευγενή σήψη» (υπό την επίδραση του μύκητα botrytis cinerea). Οι οίνοι αυτοί έχουν εξαιρετική ικανότητα παλαίωσης. Ιδιαίτερα πλούσιοι σε ζυμώσιμα σάκχαρα (περιεκτικότητα > 85g/l) και με κάποια στρογγυλάδα στο στόμα, οι γλυκείς αυτοί λευκοί οίνοι έχουν αρώματα κομπόστας ή μαρμελάδας φρούτων, που ενίοτε συνοδεύονται από νότες μελιού.
      Δεν επιτρέπεται ο εμπλουτισμός. Ελάχιστος φυσικός κατ’ όγκον αλκοολικός τίτλος = 17 %.
      Ελάχιστος αποκτημένος αλκοολικός τίτλος (σε % vol): 12 %
      Οι οίνοι παρουσιάζουν, κατά παρέκκλιση, πριν από τη συσκευασία, περιεκτικότητα σε πτητική οξύτητα που καθορίζεται με κοινή απόφαση του υπουργού Προστασίας των Καταναλωτών και του υπουργού Γεωργίας.
      5.   Οινοποιητικές πρακτικές
      
      α.   
            Ουσιώδεις οινολογικές πρακτικές
         
      
      
         Ειδική οινολογική πρακτική
      
      Απαγορεύεται κάθε πρακτική εμπλουτισμού.
      Απαγορεύεται κάθε θερμική επεξεργασία του τρύγου σε θερμοκρασία κάτω των -5 °C, καθώς και κάθε χρήση σηράγγων ή θαλάμων ξήρανσης. Η χρήση τεμαχίων ξύλου και η προσθήκη τανίνης απαγορεύονται. Επιπλέον των ανωτέρω διατάξεων, οι οινολογικές πρακτικές που εφαρμόζονται στους εν λόγω οίνους πρέπει να πληρούν τις απαιτήσεις που ισχύουν σε επίπεδο ΕΕ και περιλαμβάνονται στον αγροτικό κώδικα.
      
         Καλλιεργητική πρακτική
      
      Οι αμπελώνες έχουν ελάχιστη πυκνότητα φύτευσης 5 000 πρέμνα ανά εκτάριο.
      Η απόσταση μεταξύ των σειρών δεν μπορεί να υπερβαίνει τα 2 μέτρα και η απόσταση μεταξύ των πρέμνων της ίδιας σειράς δεν μπορεί να είναι μικρότερη από 80 εκατοστά του μέτρου.
      Οι άμπελοι κλαδεύονται σύμφωνα με τις ακόλουθες τεχνικές: κλάδεμα Guyot, γραμμικό Royat ή βραχύ κλάδεμα.
      Κάθε πρέμνο φέρει το πολύ 10 καρποφόρους οφθαλμούς. Απαγορεύεται η άρδευση.
      β.   
            Μέγιστες αποδόσεις
         
      
      30 εκατόλιτρα ανά εκτάριο
      6.   Οριοθετημένη περιοχή
      
      Η συγκομιδή των σταφυλιών, η οινοποίηση και η επεξεργασία των οίνων εκτελούνται στο έδαφος των ακόλουθων κοινοτήτων του διοικητικού διαμερίσματος Dordogne: Bonneville-et-Saint-Avit-de-Fumadières, Fougueyrolles, Lamothe-Montravel, Montcaret, Montazeau, Montpeyroux, Nastringues, Port-Sainte-Foy-et-Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien και Vélines.
      7.   Κυριότερες οινοποιήσιμες ποικιλίες σταφυλιών
      
      
                   
               
               
                  Muscadelle B
               
            
                   
               
               
                  Semillon B
               
            
                   
               
               
                  Sauvignon gris G
               
            
                   
               
               
                  Sauvignon B
               
            8.   Περιγραφή του(των) δεσμού(-ών)
      
      Η γεωγραφική περιοχή της ελεγχόμενης ονομασίας προέλευσης «Haut-Montravel» βρίσκεται εντός της γεωγραφικής περιοχής της ελεγχόμενης ονομασίας προέλευσης «Montravel». Η εν λόγω περιοχή, η οποία βρίσκεται στο δυτικό τμήμα του διοικητικού διαμερίσματος Dordogne και καλύπτει το έδαφος 13 κοινοτήτων, οριοθετείται νοτίως από την κοιλάδα του Dordogne και βορείως από το δάσος Landais.
      Από γεωμορφολογική άποψη, η γεωγραφική περιοχή του «Haut-Montravel» έχει μοναδικά χαρακτηριστικά στο Bergeracois, με τραπεζοειδές ανάγλυφο, αρκετά μικρού πλάτους, και πλαισιώνεται από τις κοιλάδες του Lidoire και του Dordogne.
      Η οριοθετημένη περιοχή αποτελείται κυρίως από αργιλοασβεστώδη αμπελοτεμάχια, καλά στραγγιζόμενα, στο οροπέδιο και τις πλαγιές νότιου προσανατολισμού, τα οποία έχουν επιλεγεί προσεκτικά με γνώμονα τη βέλτιστη ποιότητα των σταφυλιών. Επιπλέον, τα εδάφη των εν λόγω αμπελοτεμαχίων είναι φτωχά και έχουν υποστεί έκπλυση, αλλά έχουν επαρκή περιεκτικότητα σε άργιλο με αποτέλεσμα να είναι ανθεκτικά στη θερινή ξηρασία.
      Η οριοθέτηση αυτή επιβάλλει αυστηρή διαχείριση των τρόπων διαμόρφωσης, με αποτέλεσμα η ελάχιστη πυκνότητα φύτευσης να είναι 5 000 πρέμνα ανά εκτάριο και το βάρος συγκομιδής ανά πρέμνο μικρό. Η αυστηρή αυτή διαχείριση εξασφαλίζει επαρκή και πρώιμη ωρίμαση των σταφυλιών και, κατ’ επέκταση, ικανοποιητική συμπύκνωση, ιδίως για τις τοπικές ποικιλίες αμπέλου της περιοχής, όπως η muscadelle B, η sauvignon B, η sauvignon gris G και, δευτερευόντως, η ondenc B, αλλά κυρίως για την ποικιλία sémillon Β, η οποία συχνά καλύπτει το μεγαλύτερο μέρος των αμπελώνων και παρουσιάζει μεγάλες ικανότητες υπερωρίμασης όταν καλλιεργείται σε ωκεάνιο κλίμα.
      Η συμπύκνωση των σταφυλιών πρέπει να επιτυγχάνεται με φυσικό τρόπο. Οι τεχνικές συμπύκνωσης με ψύξη ή οι σήραγγες ξήρανσης απαγορεύονται. Ομοίως, για να μένουν τα σταφύλια ανέπαφα πριν από την έκθλιψή τους, απαγορεύεται η χρήση πρεσών συνεχούς ροής και κάδων αυτόματης εκφόρτωσης με πτερυγιοφόρες αντλίες.
      Επιπλέον, οι ιδιαίτερες κλιματικές συνθήκες της κοιλάδας του Dordogne και ο δρυμός Landais, ευνοούν, κατά τη φθινοπωρινή περίοδο, τον σχηματισμό πρωινής αχλής, ακολουθούμενης από ηλιόλουστα απογεύματα. Όταν επιτυγχάνονται οι ανωτέρω κλιματικές συνθήκες, οι αμπελουργοί συγκομίζουν υπερώριμα σταφύλια, πολύ πλούσια σε σάκχαρα, που εμφανίζουν «ευγενή σήψη» υπό την επίδραση του μύκητα botrytis cinerea. Οι οίνοι που λαμβάνονται είναι λευκοί, λεπτοί και ευχάριστοι, πολύ συμπυκνωμένοι, με περιεκτικότητα σε ζυμώσιμα σάκχαρα άνω των 85 γραμμαρίων ανά λίτρο και ολικό κατ’ όγκο αλκοολικό τίτλο άνω του 14,5 % χωρίς καθόλου εμπλουτισμό. Οι οίνοι αυτοί με τον «γλυκό» χαρακτήρα είναι στρογγυλοί στο στόμα, με αρώματα κομπόστας ή μαρμελάδας φρούτων, συνοδευόμενα ενίοτε από νότες μελιού που καταδεικνύουν το πλούσιο δυναμικό της περιοχής αυτής, και διαθέτουν εξαιρετικές ικανότητες παλαίωσης.
      Τέλος, η τεχνογνωσία των αμπελουργών οφείλεται στη μακρόχρονη παράδοση οινοποίησης με υπολειμματικά σάκχαρα και διατήρησης των οίνων αυτών, οι οποίοι καταναλώνονταν ενίοτε πολύ μακριά από τον τόπο καταγωγής τους (ειδικότερα στη Βόρεια Ευρώπη).
      Πριν από την εμφάνιση της φυλλοξήρας, υπάρχουν καταγεγραμμένα στοιχεία γενικά για τους οίνους «Montravel», ενώ οι αναφορές στους οίνους «Haut-Montravel» είναι ελάχιστες, χωρίς να διευκρινίζεται αν πρόκειται για ξηρούς οίνους ή για οίνους με ζυμώσιμα σάκχαρα.
      Το 1903, ο Edouard FERET προβαίνει σε εμπεριστατωμένη απογραφή της αμπελουργίας του Bergeracois στο σύγγραμμά του «Bergerac et ses vins» («Το Bergerac και οι οίνοι του»), στο οποίο αναφέρει ότι: «Στις κοινότητες Fougueyrolles, Nastringues Saint-Antoine-de-Breuilh (μεταξύ άλλων), οι οίνοι από διαλεκτούς αμπελώνες ανταγωνίζονται τους οίνους Sainte-Foy. Έχουν πολύ λεπτή, τρυφερή και γλυκιά γεύση, η οποία συχνά συνοδεύεται από ένα ευχάριστο σύνολο αρωμάτων».
      Με περιορισμένη παραγωγή που διατίθεται στο εμπόριο αποκλειστικά σε φιάλες, οι αμπελουργοί αποδεικνύουν με την πάροδο του χρόνου ότι κατέχουν στο έπακρο τον τρόπο διαμόρφωσης του αμπελώνα τους και οινοποίησης, ώστε να παράγουν, παρά τις απρόβλεπτες καιρικές συνθήκες, λευκούς γλυκούς οίνους υψηλής ποιότητας.
      Σε πολλές τοπικές εκδηλώσεις (αγροτική συνεταιριστική έκθεση και άλλες), ο όρος «Montravel» προβάλλεται όλο και περισσότερο ώστε να καλλιεργηθεί η φήμη της ιδιαίτερης αυτής περιοχής του Bergeracois.
      9.   Άλλες ουσιώδεις προϋποθέσεις
      
      Άμεσα γειτνιάζουσα περιοχή
      Νομικό πλαίσιο:
      Εθνική νομοθεσία
      Τύπος περαιτέρω προϋπόθεσης:
      Παρέκκλιση για την παραγωγή στην οριοθετημένη γεωγραφική περιοχή
      Περιγραφή της προϋπόθεσης:
      Η άμεσα γειτνιάζουσα περιοχή, που ορίζεται κατά παρέκκλιση για την οινοποίηση και την επεξεργασία των οίνων, περιλαμβάνει το έδαφος των ακόλουθων κοινοτήτων:
      —   Διοικητικό διαμέρισμα Dordogne: Bergerac, Le Fleix, Monfaucon, Saint-Laurent-des-Vignes.
      —   Διοικητικό διαμέρισμα Gironde: Gardegan-et-Tourtirac, Gensac, Landerrouat, Les Lèves-et-Thoumeyragues, Pineuilh, Saint-Avit-Saint-Nazaire και Saint-Emilion.
      Κανόνες για την επισήμανση
      Νομικό πλαίσιο:
      Εθνική νομοθεσία
      Τύπος περαιτέρω προϋπόθεσης:
      Υποχρεωτικές διατάξεις σχετικά με την επισήμανση
      Περιγραφή της προϋπόθεσης:
      Στις ετικέτες των οίνων με ελεγχόμενη ονομασία προέλευσης «Montravel» μπορεί να αναγράφεται η ευρύτερη γεωγραφική ενότητα «Sud-Ouest». Αυτή η ευρύτερη γεωγραφική ενότητα μπορεί επίσης να αναγράφεται σε όλα τα ενημερωτικά φυλλάδια και τους περιέκτες. Το μέγεθος των χαρακτήρων που χρησιμοποιούνται για την αναγραφή της ευρύτερης γεωγραφικής ενότητας δεν πρέπει να υπερβαίνει, τόσο σε ύψος όσο και σε πλάτος, το μέγεθος εκείνων που χρησιμοποιούνται για την αναγραφή της ελεγχόμενης ονομασίας προέλευσης.
      
         Παραπομπή στη δημοσίευση των προδιαγραφών
      
      https://info.agriculture.gouv.fr/gedei/site/bo-agri/document_administratif-c142e23c-3854-4c0e-bdb3-97c3b983b620